הוועדה המסדרת, כנסת 23, פרוטוקול מספר 19, 2020-04-23 11:45

אברהם (אבי) ניסנקורן: צהריים טובים.

אברהם (אבי) ניסנקורן: אנחנו פותחים את הישיבה.

עודד פורר: יש לי הצעה לסדר, אדוני היושב-ראש.

עודד פורר: אפשר הצעה לסדר, אדוני היושב-ראש?

אברהם (אבי) ניסנקורן: עוד כמה דקות.

עודד פורר: עוד לפני הדיון.

עודד פורר: לפני שאתה מתחיל את הדיון על החוק עצמו.

עודד פורר: אפשר הצעה לסדר, אדוני היושב-ראש?

עודד פורר: מהחדר השני.

עודד פורר: חשוב שלא ישכחו אותנו בחדר השני.

פנינה תמנו: עודד, תירגע, מה קרה?

פנינה תמנו: רק התחיל היום.

עודד פורר: חבר הכנסת ניסנקורן, אפשר הצעה לסדר?

אברהם (אבי) ניסנקורן: שנייה, אנחנו צריכים קודם לסדר את הישיבה פה.

עודד פורר: אבי, אפשר הצעה לסדר?

אברהם (אבי) ניסנקורן: לא, אנחנו לא יכולים.

עודד פורר: למה?

אברהם (אבי) ניסנקורן: כי עדיין יושבים פה - - -

עודד פורר: אבל לפחות לרשום.

עודד פורר: אתה רושם הצעות לסדר?

עודד פורר: אפשר הצעה לסדר, אדוני?

אברהם (אבי) ניסנקורן: רק רגע.

אברהם (אבי) ניסנקורן: יש עוד חבר כנסת שמוכן לעבור לחדר השני?

אברהם (אבי) ניסנקורן: אני לא יכול להתחיל את הישיבה אם בן אדם אחד לא יוצא, חברים.

עודד פורר: אפשר הצעה לסדר, אדוני?

אברהם (אבי) ניסנקורן: כבר, כבר.

אברהם (אבי) ניסנקורן: קודם כול יש עדיפות לחבר ועדה.

אברהם (אבי) ניסנקורן: מי שלא חבר ועדה, ויש מעל 15, יצטרך לצאת לחדר השני.

עודד פורר: אז מה עושה מי שלא חבר ועדה ורוצה להשתתף בדיון?

אברהם (אבי) ניסנקורן: אז האנשים יתחלפו ביניהם.

אברהם (אבי) ניסנקורן: כרגע כמו בכל ישיבת ועדה יש קיבולת של אפשרות לשבת.

עודד פורר: אבל כחבר כנסת יש לי זכות להשתתף בוועדה.

אברהם (אבי) ניסנקורן: אין בעיה.

אברהם (אבי) ניסנקורן: אתה תחליף.

עודד פורר: אני רוצה לומר משהו לפני הדיון בהצעה לסדר.

אברהם (אבי) ניסנקורן: אין בעיה.

אברהם (אבי) ניסנקורן: אבל אי אפשר להתחיל אם יש כאן מעל 15 איש.

עודד פורר: אז תשים אותנו בזום.

אברהם (אבי) ניסנקורן: אין זום.

עפר שלח: בואו נפתח חדר שלישי.

עודד פורר: יש מספיק חדרים.

עודד פורר: אפשר עוד חדרים באמת.

עודד פורר: או שנעבור לאולם ירושלים.

עידן רול: אדוני היושב-ראש, אפשר גם את נגב וגם את ירושלים כי זה מחייב זמן לכולם לדבר.

אברהם (אבי) ניסנקורן: אני מקבל החלטה.

אברהם (אבי) ניסנקורן: קודם כול חברי ועדה והשלמה של מכסה של עד 15 בכל אולם למי שלא חבר ועדה.

עודד פורר: אני רוצה התייחסות של היועצת המשפטית, מה זאת אומרת שמי שלא חבר ועדה לא יכול - -

אברהם (אבי) ניסנקורן: אני אבקש התייחסות של הייעוץ המשפטי.

עודד פורר: מה עושה חבר כנסת שרוצה לדבר בדיון ולא נותנים לו להיכנס?

עידן רול: אני אבקש גם ייעוץ של היועצת המשפטית לגבי הוספת חדרים, אדוני היושב-ראש.

קארין אלהרר: אני גם רוצה שתתייחסי לדרישה - - - של יש עתיד בוועדה.

ארבל אסטרחן: לגבי מה שאומרת חברת הכנסת אלהרר בעניין מקומות בוועדה, לא קיבלנו פנייה כזאת.

קארין אלהרר: אני פניתי ליושב-ראש הוועדה.

ארבל אסטרחן: אני אגיד מה המצב לפי התקנון.

ארבל אסטרחן: לפי התקנון, כאשר יש חברי ועדה ולאחר מכן יש התפלגות והסיעה שמטעמה כיהנו כחברים לא קיימת יותר אלא יש סיעות חדשות לא קורה שום דבר אוטומטית ואפשר לפנות לוועדת הכנסת או לוועדה המסדרת לבקש לעשות חלוקה מחדש לוועדות.

קארין אלהרר: אני פניתי.

ארבל אסטרחן: אוקיי.

ארבל אסטרחן: אז צריך לדון בדבר הזה.

ארבל אסטרחן: בכל מקרה זה ממש דיון והצבעה גם פה וגם במליאה.

קארין אלהרר: בסדר.

קארין אלהרר: אני מבקשת שהדבר הזה יבוא לדיון והצבעה בטרם קבלת החלטות.

קארין אלהרר: מדובר בהחלטות קרדינליות בנוגע לחוקי יסוד, בנוגע - - - איזון - - - אני דורשת.

עודד פורר: חבר הכנסת קרעי, שמו את החוק שלך בנוגע לבנקים לפטור מחובת הנחה על סדר היום?

עודד פורר: כי הבנתי שיש אישור של שר האוצר.

שלמה קרעי: יש אישור בהסכמה רחבה.

עודד פורר: אז אולי נעלה את זה לסדר היום כסעיף ראשון?

שלמה קרעי: אז תבקש.

שלמה קרעי: תגיש את זה כהצעה לסדר.

עודד פורר: יש לי הצעה לסדר, אדוני היושב-ראש.

מאיר כהן: קארין, אני רוצה להסביר לחברים שיושבים מה שקרה: היו שני נציגים של יש עתיד במסגרת כחול לבן: קארין ופנינה.

מאיר כהן: לצערי הגדול, עלה יושב-ראש הוועדה למליאת הכנסת, הקריא את השמות - -

אברהם (אבי) ניסנקורן: מאיר, תעצור שנייה.

אברהם (אבי) ניסנקורן: אני אתייחס לזה כבר.

עפר שלח: מאיר רוצה להסביר לנו.

מאיר כהן: אני רק רוצה להסביר.

אברהם (אבי) ניסנקורן: רגע, רגע.

עודד פורר: אבל נתת לו רשות דיבור.

מאיר כהן: הוא לא נתן לי רשות דיבור.

עודד פורר: אז תן לו רשות דיבור.

עודד פורר: למה לא נתת לו רשות דיבור?

אברהם (אבי) ניסנקורן: פורר, אני לא מפריע לך לנהל את הישיבות בוועדת הכספים.

עודד פורר: אני לא מפריע.

עודד פורר: אתה גם לא הגעת.

עודד פורר: הייתי שמח שתגיע לוועדת הכספים להשתתף בדיונים.

עודד פורר: לא השתתפת בהם.

עודד פורר: אבל בכל זאת אני גם פניתי אליך וגם פנה אליך חבר הכנסת קרעי עם הצעת חוק שנוגעת להתעמרות של הבנקים באזרחים דווקא בתקופה הזאת כדי לתת פטור מחובת הנחה.

עודד פורר: מן הראוי היה גם כשיש הסכמה של שר האוצר וגם של יריב לוין שמנהל אתכם, לשים את זה על סדר היום.

עידן רול: אגב, גם המפקחת תמכה בכיוון הזה ואמרה שהבנקים חייבים לגלות סולידריות בשעה הזאת ולכן הם רצו להעלות את זה לסדר היום.

אברהם (אבי) ניסנקורן: את הבקשה של פורר שמעתי והבנתי.

עודד פורר: זאת לא ההצעה שלי לסדר.

עודד פורר: יש לי עניין אחר.

אברהם (אבי) ניסנקורן: אז רגע.

אברהם (אבי) ניסנקורן: אני רוצה להתחיל בדיון.

מאיר כהן: אבי, תן לי לדבר, בבקשה.

אברהם (אבי) ניסנקורן: בבקשה, בקצרה.

מאיר כהן: בהסכמות שהיו כשהיינו כחול לבן היו שני נציגים ליש עתיד.

מאיר כהן: לצערי הגדול, כשעלית למליאת הכנסת ורעננת את שמות הוועדה, למרות שפנינה תמנו שטה עברה אליכם אתה השארת אותה כנציגת יש עתיד ואישרת רק את בועז.

מאיר כהן: על כן אני מבקש, לפני שתתחיל הוועדה הזאת, לעשות את התיקון הזה בשביל שבאמת תהיה דמוקרטיה מלאה על-פי הייצוג של כל הסיעות.

מאיר כהן: אז אני מבקש ממך, אנא ממך, אני סומך על ההגינות שלך - תתקן את זה, בבקשה.

מיקי לוי: - - -

מאיר כהן: אני יוצא מתוך הנחה.

מאיר כהן: אני לא חושד בכשרים.

מאיר כהן: תעשה את זה, בבקשה, כי אנחנו לא נוכל להתחיל את הדיון בלי הדבר הזה.

מיקי לוי: קארין פנתה אליו.

מאיר כהן: אתמול.

מאיר כהן: אני יודע.

עודד פורר: אתה רשמת אותי להצעה לסדר?

אברהם (אבי) ניסנקורן: כן, פורר.

אברהם (אבי) ניסנקורן: בבקשה.

מיקי לוי: גם אותי, בבקשה.

עודד פורר: תודה, אדוני היושב-ראש.

בועז טופורובסקי: אתם הסרתם את הרביזיה שלי, כן?

אברהם (אבי) ניסנקורן: יש רביזיה של איתן גינזבורג.

בועז טופורובסקי: מתי הוא הגיש רביזיה?

בועז טופורובסקי: הוא לא היה כאן כדי להגיש על זה רביזיה.

בועז טופורובסקי: הוא לא הגיש.

שלמה קרעי: הוא לא חייב להיות כאן כדי להגיש.

ארבל אסטרחן: הוא לא חייב להיות בוועדה.

מאיר כהן: איתן הפך לכדור.

מאיר כהן: מגלגלים אותו ממקום למקום.

מאיר כהן: הוא אפילו לא יודע שהוא חתום על הצעת החוק.

איתן גינזבורג: מאיר, אני יודע כל מה שאני עושה ואל תגיד סתם דברים כאלה.

מאיר כהן: אוי, איתן, חמוד.

אברהם (אבי) ניסנקורן: חבר הכנסת פורר, בבקשה.

עודד פורר: תודה, אדוני היושב-ראש.

עודד פורר: אני חייב לומר בהקשר של הצעת החוק שמגיעה לדיון – אתם מקדמים במהירות הצעת חוק שנוגעת לחלוקת התפקידים והכיבודים בכל מיני נושאים כאלה ואחרים.

עודד פורר: יחד עם זאת אנחנו נמצאים היום בתאריך 23 באפריל.

עודד פורר: בשבוע הבא יש יום הזיכרון וגם יום העצמאות.

קריאות: - - -

עודד פורר: אני אתחיל מההתחלה: אנחנו נמצאים היום בדיון שמטרתו תיקון חוק יסוד הממשלה כדי לאפשר חלוקת תפקידים.

עודד פורר: אז אנחנו נמצאים בדיון לפטור מחובת הנחה של חוק.

קריאות: - - -

עודד פורר: זה דיון על חוק המעצרים או על חוק יסוד: הכנסת?

אברהם (אבי) ניסנקורן: על חוק יסוד: הכנסת.

עודד פורר: אתם מביאים היום בהליך מהיר דיון בחוק יסוד: הממשלה שכולו עוסק בכיבודים וחלוקת תפקידים אבל המהות היא בסוף נושא משבר הקורונה.

עודד פורר: אנחנו נמצאים היום ב- 23 באפריל.

עודד פורר: בשבוע הבא יחולו יום הזיכרון ויום העצמאות – ימים שהכנסת לא תוכל לעסוק בהם בחקיקה, לא יהיה ראוי.

עודד פורר: יחד עם זאת יש ציבור של למעלה מ- 500 אלף עצמאיות ועצמאים ו- 80 אלף שכירים ושכירות בעלי שליטה שלא קיבלו שום סיוע מהמדינה עד לרגע זה.

עודד פורר: מה הם כן קיבלו מהמדינה?

עודד פורר: מעבר לזה שביקשו מהם ללכת לבנק לקחת הלוואה הם קיבלו מהמדינה הבטחה שב- 1 במאי ייכנס להם כסף לחשבון כמענק ממדינת ישראל עד לסכום של 10,500 שקל - -

קריאה: - - -

עודד פורר: העלו אותו, הורידו אותו.

עודד פורר: זה לא משנה כי ההליך הזה כולו רשום על הקרח.

עודד פורר: ההליך הזה חייב לבוא בחקיקה.

עודד פורר: קבע היועץ המשפטי לממשלה שהממשלה לא יכולה, ובצדק, לתקן תקנות שעת חירום יותר, ולכן צריך להביא את העניין הזה בחקיקה.

עודד פורר: אבל משום-מה, וכנראה, כדי שזה לא יפריע לחלוקת התפקידים ביניכם הממשלה עושה שמיניות באוויר כדי לא להביא את החוק הזה.

עודד פורר: כמו שזה נראה כרגע ב- 1 במאי לא ייכנס כסף לאף אחד מחשבונות הבנק האלה.

עודד פורר: הדבר היחיד שייצא משם זה תשלומי השכירות, תשלומי המשכורות למי שגם מעסיק עובדים וחייב לשלם להם את המשכורת וירידה של כרטיסי האשראי.

עודד פורר: אם מישהו יצטרך לקנות אוכל במכולת או בסופר – גם זה לא יהיה לו.

עודד פורר: אני מבקש ממך, גם כיושב-ראש הוועדה המסדרת שתתחייב כאן לפרוטוקול שאתה תביא הליך חקיקה מהיר ותיתן פטור מחובת הנחה לכל הצעת חוק שתגיע ותיגע במענקים האלה לעצמאים בכל דבר שנוגע להזרמת הכסף למגזר העסקי כדי שלא יתרצו את זה שבגלל החוקים האלה שעכשיו אתם מקדמים פה אין מענקים לעצמאים ואין כסף למי שצריך לאכול.

אלעזר שטרן: עודד, אבל למה שהוא יתחייב עכשיו?

אלעזר שטרן: למה שלא נעשה את הדיון הזה עכשיו?

עודד פורר: הממשלה לא מביאה את הצעות החוק כי היא טוענת - - - יש להם בעיה לקבל את הפטורים האלה.

אברהם (אבי) ניסנקורן: עודד, תודה.

עודד פורר: - - אני התחייבתי שבוועדת הכספים כל חוק כזה שיגיע מיד יעלה לדיון.

אלעזר שטרן: אבל אני חושב שהוא צריך לבוא עכשיו.

אלעזר שטרן: מה יותר דחוף מהחוק הזה עכשיו?

אברהם (אבי) ניסנקורן: עודד, תודה.

אברהם (אבי) ניסנקורן: לא נתתי רשות דיבור.

אברהם (אבי) ניסנקורן: יש כאן 20 חברי כנסת, ואפשר עד 15 איש.

יוליה מלינובסקי: אדוני היושב-ראש, אז תפתח עוד חדר.

עודד פורר: למה לא פותחים?

עודד פורר: אמרת שתתייחס לגבי פתיחת אולם נוסף.

עידן רול: אדוני היושב-ראש, ביקשתי התייחסות של הייעוץ המשפטי לגבי פתיחת חדרים נוספים.

עידן רול: יש פה חברים וחברות שרוצים להתבטא.

קריאה: אולי אפשר לבקש אישור חריג מיושב-ראש הכנסת?

יוליה מלינובסקי: אתה מונע מאתנו להשתתף בדיון, אדוני היושב-ראש.

עידן רול: אדוני היושב-ראש, אפשר לקבל חוות דעת של הייעוץ המשפטי?

שלמה קרעי: יוליה, את לא חברת ועדה, עד כמה שאני יודע.

עודד פורר: חבר הכנסת קרעי, כדאי שתדע שלכל חבר כנסת שמורה הזכות לדבר ולהשתתף בוועדות.

שלמה קרעי: בוועדת הקורונה היא ביקשה לא לתת לי זכות דיבור כי אני לא חבר ועדה.

קריאות: - - -

יוליה מלינובסקי: - - - אבל יש לי זכות להשתתף בכל דיון, והדיון הזה הוא חשוב ומהותי.

שלמה קרעי: תיטלי קורה מבין עינייך.

יוליה מלינובסקי: עזוב את התסכולים שלך - - -

שלמה קרעי: כשהיינו בוועדת הקורונה את ביקשת מהיושב-ראש שלח לא לתת לי לדבר כי אני לא חבר ועדה.

יוליה מלינובסקי: - - -

קריאות: - - -

עפר שלח: לא פלא שהרגע הזה מתוך ועדת הקורונה זכור לך כי זה הרגע היחיד שהיית בוועדת הקורונה אז לא פלא שאתה זוכר אותו.

שלמה קרעי: חבר הכנסת שלח, אתה משקר עכשיו.

עפר שלח: בפעם השנייה באת להצביע על חוק שאתה לא מכיר.

שלמה קרעי: לא, לא, אני באתי ודיברתי וגם אז בקושי קיבלתי זכות דיבור.

מרב מיכאלי: חבר הכנסת קרעי, זה מראה עד כמה אין לך מושג איך מתנהלת הכנסת ומה תפקידם של חברות וחברי הכנסת.

קריאות: - - -

עידן רול: אדוני היושב-ראש, הזכות של חברי כנסת להתבטא בוועדה על חוק יסוד היא זכות מהותית ואתה חייב לאפשר לנו עוד חדרים.

קריאות: - - -

יוליה מלינובסקי: אם אתה מונע ממני להשתתף בדיון הזה אתה מפר את הכללים של הבניין הזה.

אברהם (אבי) ניסנקורן: אני מבקש מהסדרנים להוציא את כל מי שלא שייך לדיון.

קריאות: - - -

עודד פורר: אתה הבטחת שאתה תיתן תשובה איך אתה נותן מענה לחברי כנסת שרוצים לקחת חלק בדיון.

עודד פורר: לא יהיה מצב שבו לא תאפשר לחברי הכנסת לקחת חלק בדיון.

עידן רול: אדוני היושב-ראש, ביקשנו חוות דעת משפטית מיועצת הוועדה על הדבר הזה.

קריאות: - - -

עידן רול: אני לא יוצא משום חדר עד שאין ייעוץ משפטי ברור שאומר למה לא פותחים עוד חדר.

עידן רול: לא זז.

עידן רול: זאת זכותי לדבר, אדוני היושב-ראש.

עידן רול: אף אחד לא יוצא מהחדר עד שאין חוות דעת משפטית.

קריאות: - - -

עידן רול: אני ממתין לחוות דעת משפטית.

עידן רול: זאת זכותנו.

אברהם (אבי) ניסנקורן: אני קורא לך לסדר פעם ראשונה, אני קורא לך לסדר פעם שנייה, ואני מבקש שתצא.

עידן רול: אני לא עשיתי כלום בין הראשונה לשנייה.

עידן רול: אני לא מבין איך אתה יכול להוציא אותי.

קריאות: - - -

אברהם (אבי) ניסנקורן: אתה מדבר בלי הפסקה, אתה אומר שאתה לא יוצא.

עידן רול: ביקשתי חוות דעת משפטית.

עידן רול: זאת זכותי לדרוש את זה.

יוליה מלינובסקי: אדוני היושב-ראש - - - להשתתף בדיון.

קריאות: - - -

אברהם (אבי) ניסנקורן: כל מי שלא חבר ועדה, אני מבקש לצאת.

קריאות: - - -

עידן רול: זאת השתקה של הזכות שלי כנבחר ציבור.

מיקי לוי: תעביר את הדיון למליאה.

עפר שלח: אדוני היושב-ראש, יש פה הצעה לעשות הפסקה לכמה דקות עד שנפתור את הבעיה של החדר.

עפר שלח: בוא נעשה הפסקה של חמש דקות.

עידן רול: להשתיק נבחרי ציבור זאת לא הדרך לעשות את זה.

עידן רול: יש פה זכות לייעוץ משפטי בנושא הזה.

מיקי לוי: נעשה את זה במגרש הכדורסל.

עודד פורר: אבי, אתה הבטחת שתיתן ליועצת המשפטית להגיד איך חברי הכנסת אמורים להשתתף בדיון.

אברהם (אבי) ניסנקורן: שגית, בבקשה.

עידן רול: תודה רבה.

שגית אפיק: אם תהיו בשקט אני אוכל לדבר.

יוליה מלינובסקי: אנחנו צריכים לדאוג לזה שיהיה דיון בחדר.

קריאה: אל תדברי, את בלי מסכה.

קריאה: ברצינות, נו.

יוליה מלינובסקי: איך את רוצה שאני אדבר עם מסכה?

שלמה קרעי: יוליה, את גם לא חברת ועדה.

יוליה מלינובסקי: אני חברת כנסת בדיוק כמוך.

אברהם (אבי) ניסנקורן: יוליה, אני קורא אותך לסדר פעם ראשונה.

יוליה מלינובסקי: בסדר, לאן אתה תוציא אותי, לחדר אחר?

יוליה מלינובסקי: תפתח חדר אחר ואנחנו ננהל - - -

אברהם (אבי) ניסנקורן: יוליה, את לא מאפשרת לי לקיים את הדיון.

יוליה מלינובסקי: - - - מה אתה רוצה שנעשה?

יוליה מלינובסקי: אתה רוצה שאני אתן לך להעביר עכשיו 36 שרים, 16 סגנים - - -

אברהם (אבי) ניסנקורן: יוליה, אני קורא לך לסדר פעם שנייה.

אברהם (אבי) ניסנקורן: את לא מאפשרת לי לקיים את הישיבה.

יוליה מלינובסקי: אבי, תירגע.

יוליה מלינובסקי: זה לא המצב.

אברהם (אבי) ניסנקורן: יוליה, אני מבקש ממך לתת לי לנהל את הדיון.

אברהם (אבי) ניסנקורן: בבקשה, שגית.

שגית אפיק: אנחנו מתמודדים עם מצב מאוד ייחודי בשל נסיבות הקורונה - -

מאיר כהן: ואנחנו במצב מאוד ייחודי בשל נסיבות הגועל נפש.

קריאות: - - -

עפר שלח: הוא כל כך ייחודי המצב שאפשר לעצור כל הצעת חוק - -

אברהם (אבי) ניסנקורן: עפר, אני קורא אותך לסדר פעם ראשונה.

עפר שלח: אבי, נו, בחייך.

אברהם (אבי) ניסנקורן: לא "בחייך".

אברהם (אבי) ניסנקורן: אתה מפריע לשגית.

עידן רול: אבי, זה לא מתאים לך לא לאפשר הליך ראוי כמו שמחייב שינוי חוק יסוד.

אברהם (אבי) ניסנקורן: אני מאפשר הליך ראוי.

עפר שלח: אבי, אני מציע שתפעיל את הסדרנים ישר.

עפר שלח: חבל על הזמן.

עפר שלח: תפעיל את הסדרנים.

עידן רול: - - -

אברהם (אבי) ניסנקורן: עידן, אני קורא לך לסדר פעם שנייה.

אברהם (אבי) ניסנקורן: אתה מפריע לי לנהל את הדיון.

אברהם (אבי) ניסנקורן: בבקשה, תן לשגית לדבר.

אברהם (אבי) ניסנקורן: אם לא תיתן לה לדבר אני אקרא לך לסדר פעם שלישית, לצערי.

שגית אפיק: אנחנו מתמודדים עם הליך ייחודי ויש הנחיה של יושב-ראש הכנסת שיישבו 15 אנשים בחדר.

קארין אלהרר: תפתחו עוד חדר.

קריאות: - - -

שגית אפיק: אין בעיה.

שגית אפיק: ייעשה ניסיון לפתוח עוד חדר ולמצוא - - -

עפר שלח: תעשו הפסקה בישיבה הזאת.

עידן רול: אני מציע לצאת להפסקה עד שנמצא עוד חדר.

קריאות: - - -

עודד פורר: אין בעיה.

עודד פורר: יש מערכת זום.

עודד פורר: אני ניהלתי דיונים עם 80 איש.

עודד פורר: למה 80 איש מבחוץ יכולים להשתתף בדיון וחברי כנסת לא?

עידן רול: מה עוד השארתם לנו באופוזיציה?

עידן רול: אין עוד שום זכות לחבר כנסת באופוזיציה להתבטא?

בועז טופורובסקי: אולי - - - הצעת חוק שתבטל את הזכות שלנו להצביע וגם לדון?

עידן רול: יש אנשים בבית שמסתכלים ומצפים שנגיב ונילחם.

עידן רול: אנחנו לא נתפשר על הזכות הזאת.

קריאות: - - -

עודד פורר: אבי, אפשר לשדר את הדיון מהמעון החלופי?

מיקי לוי: - - - כתובת של המעון החלופי.

קריאות: - - -

שגית אפיק: אפשר הכול אבל אנחנו כרגע מתמודדים עם מצב ייחודי ויש בקשה שעלתה גם בוועדות אחרות.

שגית אפיק: לצד זה שייעשה ניסיון להמשך הדיונים - -

עפר שלח: עד שלא ייעשה ניסיון להמשך הדיונים לא יהיה דיון פה.

עפר שלח: לא ברור?

עודד פורר: זה לא יכול לעבוד ככה.

קריאות: - - -

שגית אפיק: הדיון כרגע הוא על הפטור להצעת החוק.

עפר שלח: לא קשור בכלל.

קריאות: - - -

עודד פורר: אני חושב שלא צריך לתת פטור לכזאת הצעה.

עידן רול: איך אפשר לתת פטור לחוק שמנסה לעשות פה ממשלה מושחתת ומוגזמת בשרים כשיש למעלה ממיליון מובטלים, ולבקש פטור כדי שהציבור בבית לא יספיק אפילו לשמוע מה עושים עם הכסף שלו.

קריאות: - - -

אברהם (אבי) ניסנקורן: כל מי שידבר עכשיו ללא רשות דיבור אני אקרא לו לסדר והוא יצטרך לצאת מהאולם.

קריאה: כמה פעמים אתה תקרא לנו לסדר?

בועז טופורובסקי: שלוש.

קריאה: כל אחד שלוש?

עידן רול: נוכל לצאת לאולם אחר?

אברהם (אבי) ניסנקורן: שלוש.

קריאה: אז אני אומר לך, אבי ניסנקורן, שלפעם הראשונה לא יהיה דיון כאן אם לא תהיה זכות דיבור.

אברהם (אבי) ניסנקורן: אני קורא לך לסדר פעם ראשונה.

קריאה: פעם ראשונה בסדר.

קריאה: אני מחכה לשנייה.

אברהם (אבי) ניסנקורן: אז תקבל את השנייה.

עפר שלח: קראת לי לסדר.

עפר שלח: אני קורא לך לסדר, אבי ניסנקורן - -

אברהם (אבי) ניסנקורן: אני קורא לך לסדר פעם שנייה.

קריאה: בסדר גמור, תקרא לי גם פעם שנייה.

קריאה: מה זה קשור?

קריאה: זה לא יפתור את הבעיה.

קריאה: בוא נעשה הפסקה ונפתור את הבעיה של החדר.

קריאה: מה זה קשור עכשיו לשיטת הניהול?

קריאות: - - -

שגית אפיק: אפשר לעשות את זה בהמשך הדיונים.

שגית אפיק: אני סבורה שהדיון הזה שהתחיל עכשיו, אפשר להמשיך אותו בשיטת 15 חברי כנסת בחדר עם עדיפות, כמובן, לחברי הוועדה.

שגית אפיק: מי שמדבר ומעלה את ההצעה שלו יישב בחדר וחברי כנסת יתחלפו בהתאמה.

יוליה מלינובסקי: רגע, זה ראש ממשלה חלופי כאילו?

שגית אפיק: - - -

עידן רול: אז יתכבדו חברי הכנסת של הקואליציה וייצאו מהחדר כי אני לא יוצא משום חדר.

אברהם (אבי) ניסנקורן: יוליה, אני קורא לך לסדר פעם ראשונה.

אברהם (אבי) ניסנקורן: עכשיו מי שמפריע אני קורא אותו לסדר והוא יצטרך לצאת.

שגית אפיק: המטרה היא שאתם תעלו את ההתנגדויות שלכם ואת ההערות שלכם להצעה לפטור.

שגית אפיק: לכן מי שנמצא בחדר והוא חבר ועדה יעלה אותן עכשיו.

שגית אפיק: יירשמו כל ההערות שלכם.

שגית אפיק: תתחלפו בהתאמה.

מאיר כהן: שגית, למה אין התייחסות לסוגיה של קארין אלהרר?

שגית אפיק: תהיה התייחסות לכול.

מאיר כהן: אני מבקש ממך, את היועצת.

מאיר כהן: אי אפשר להתחיל דיון כשאדם חסר.

אברהם (אבי) ניסנקורן: מאיר, אני אתייחס לזה.

מאיר כהן: בבקשה.

מיקי לוי: יש כבר מכתב אצל הייעוץ המשפטי וגם עלתה אתמול תביעה של קארין בעניין הזה.

אברהם (אבי) ניסנקורן: אני אתייחס לזה.

אברהם (אבי) ניסנקורן: אנחנו עוברים לדיון בבקשת הפטור.

אברהם (אבי) ניסנקורן: לפני זה אני אתייחס לבקשה של יש עתיד.

אברהם (אבי) ניסנקורן: אני אכבד את הבקשה שקארין תצטרף.

אברהם (אבי) ניסנקורן: אנחנו נודיע בהמשך גם לאנשי כחול לבן - - אני קורא לך לסדר פעם ראשונה.

אברהם (אבי) ניסנקורן: מי מאנשי כחול לבן יתקזז?

אברהם (אבי) ניסנקורן: אני קורא לך לסדר פעם שנייה.

מאיר כהן: צריך אישור מליאה.

אברהם (אבי) ניסנקורן: צריך אישור בוועדה ואישור מליאה.

אברהם (אבי) ניסנקורן: אנחנו נעשה את זה בצורה מסודרת לפני הוועדה המיוחדת בצורה מסודרת.

אלעזר שטרן: איך אפשר לעשות דיון בוועדה כשלא יודעים אם ההרכב שלה מאושר?

אברהם (אבי) ניסנקורן: אני אאשר את הבקשה הזאת בהמשך.

עפר שלח: לפי הפרוצדורה, אתה לא יכול לעשות את זה.

אברהם (אבי) ניסנקורן: כרגע אנחנו מצביעים לפי המתכונת הקיימת.

עפר שלח: אתה לא יכול לעשות את זה.

עודד פורר: אין דבר כזה.

עודד פורר: אתה לא יכול לקבוע שמישהו שהוא חבר ועדה לא יכול להצביע.

עודד פורר: אין לך סמכות כזאת.

אברהם (אבי) ניסנקורן: יש כרגע הרכב קבוע.

עפר שלח: אין לך סמכות כזאת, אבי ניסנקורן.

עודד פורר: אתה לא יכול לקבוע שמישהו שהוא חבר ועדה - - -

קריאה: - - - ההרכב הזה סוברני להצביע.

אברהם (אבי) ניסנקורן: ההרכב ידוע, ואנחנו נדון בזה לפני ההצבעה.

עפר שלח: אתה לא יכול לעשות את זה.

עודד פורר: אבי, אתה סותר את עצמך.

עודד פורר: אתה לא יכול לומר - - -

שלמה קרעי: חברי יש עתיד, הייעוץ המשפטי אמר שזה בסדר.

עודד פורר: - - - שאתה תשנה את ההרכב - - -

קריאות: - - -

עודד פורר: - - - אתה חייב לעצור את הדיון, לעלות למליאה, להודיע שיש חילופי גברי: במקום חברת הכנסת תמנו שטה יהיה חבר כנסת מיש עתיד, ואז לחזור לוועדה.

קריאות: - - -

קריאה: אני מבקש מחברי יש עתיד וישראל ביתנו לכבד את ההחלטות של היועצים המשפטיים.

קריאה: זה לא מתאים לכם.

יוליה מלינובסקי: ממתי אתם מכבדים החלטות של יועצים משפטיים?

יוליה מלינובסקי: מי אמר את זה?

יוליה מלינובסקי: זה כבר חדשות.

יוליה מלינובסקי: ממתי זה קורה לך?

קריאות: - - -

יוליה מלינובסקי: תחליט איפה אתה – שם או פה.

שלמה קרעי: יוליה, את לא חברת ועדה.

יוליה מלינובסקי: אז מה?

יוליה מלינובסקי: מה הקשר?

קריאה: זאת נקודה כואבת לשלמה שהיא לא חברת ועדה.

ארבל אסטרחן: - - -

קריאות: אנחנו לא שומעים את היועצת המשפטית.

עודד פורר: אז נעשה הפסקה, נודיע במליאה ונחזור לדיון.

אברהם (אבי) ניסנקורן: בשלב הזה נודיע במליאה שעל חשבוננו תצביע קארין אלהרר במקום אסף זמיר.

אברהם (אבי) ניסנקורן: במקום חבר כחול לבן.

ארבל אסטרחן: אנחנו חייבים לדעת מי חבר ועדה.

אסף זמיר: אבי, אני נותן את המקום שלי לקארין בשמחה והולך.

אברהם (אבי) ניסנקורן: מי נמצאת?

אברהם (אבי) ניסנקורן: פנינה פה?

אסף זמיר: אני מוותר באהבה.

קריאות: - - - צריך להודיע על זה במליאה.

עידן רול: חייבים להכריז על זה במליאה כדי שכולם יידעו.

אברהם (אבי) ניסנקורן: אני רוצה לסכם את הנושא.

קריאות: - - -

עפר שלח: אבל אתה לא יכול פורמלית לתת לה את המקום שלך כי אנחנו לא אותה סיעה יותר.

אברהם (אבי) ניסנקורן: עפר, רק שנייה.

קריאות: - - -

עודד פורר: נעשה הפסקה במליאה?

אברהם (אבי) ניסנקורן: אנחנו נעשה את זה בצורה מסודרת לפני הוועדה המיוחדת.

אברהם (אבי) ניסנקורן: כרגע בשביל לאשר הצבעה לפטור לפי הבקשה שלכם – אני רוצה לכבד אותה – אנחנו נודיע כרגע שקארין אלהרר תצביע על חשבון מקום אחד שלנו, על חשבון המקום של פנינה, ואנחנו נתכנס שוב עוד כמה דקות להצבעה ולדון.

אברהם (אבי) ניסנקורן: אנחנו נעשה הפסקה עד שניתן הודעה כזאת במליאה.

יוליה מלינובסקי: ותעשה סידור עם החדרים כדי שתהיה לנו אפשרות להשתתף בדיון.

אברהם (אבי) ניסנקורן: אנחנו עושים הפסקה של רבע שעה.

אברהם (אבי) ניסנקורן: אנחנו מתפזרים כרגע עד שהמליאה תאשר את ההודעה הזאת לאפשר לקארין להצביע.

אברהם (אבי) ניסנקורן: אחר כך הוועדה תדון בצורה מסודרת לפני קריאה ראשונה.

מאיר כהן: אבי, תודה.